ΚΑΝΟΝΙΣΜΟΣ (ΕΟΚ) αριθ. 3769/92 ΤΗΣ ΕΠΙΤΡΟΠΗΣ

της 21ης Δεκεμβρίου 1992

για την εφαρμογή και τροποποίηση του κανονισμού (ΕΟΚ) αριθ. 3677/90 του Συμβουλίου για τη θέσπιση μέτρων για την πρόληψη της διοχέτευσης ορισμένων ουσιών στην παράνομη παρασκευή ναρκωτικών και ψυχοτρόπων ουσιών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 3677/90 του Συμβουλίου της 13ης Δεκεμβρίου 1990 για τη θέσπιση μέτρων για την πρόληψη της διοχέτευσης ορισμένων ουσιών στην παράνομη παρασκευή ναρκωτικών και ψυχοτρόπων ουσιών (1), όπως τροποποιήθηκε από τον κανονισμό (ΕΟΚ) αριθ. 900/92 (2), και ιδίως το άρθρο 10 παράγραφος 3,

Εκτιμώντας:

ότι είναι αναγκαίος ο καθορισμός κανόνων εφαρμογής του κανονισμού (ΕΟΚ) αριθ. 3677/90 ο οποίος καλείται εφεξής «βασικός κανονισμός» 7

ότι, για τους σκοπούς του άρθρου 2α παράγραφος 2 του βασικού κανονισμού, είναι αναγκαίος ο καθορισμός αφενός των οριακών ποσοτήτων για τις διαβαθμισμένες ουσίες τις κατατασσόμενες στην κατηγορία 3 του παραρτήματος του βασικού κανονισμού και αφετέρου ο προσδιορισμός μειγμάτων που περιέχουν τις εν λόγω ουσίες 7

ότι είναι αναγκαίος ο προσδιορισμός των χωρών και των ουσιών όπως προβλέπεται στο άρθρο 5 παράγραφος 2 του βασικού κανονισμού, ειδικότερα, σε συνεννόηση με την ενδιαφερόμενη χώρα 7

ότι είναι ορισμένες περιπτώσεις, όπου δεν υφίσταται επίσημη συμφωνία με τη χώρα προορισμού κατά την έννοια του άρθρου 5α παράγραφος 2 του βασικού κανονισμού, οι απαιτήσεις εξαγωγής για διαβαθμισμένες χημικές ουσίες της κατηγορίας 3 πρέπει να καθορίζονται, ειδικότερα, σε συνεννόηση με την ενδιαφερόμενη χώρα 7

ότι ο προσδιορισμός ευαίσθητων χωρών προορισμού πρέπει να γίνεται είτε με βάση το ότι η εν λόγω χώρα είναι ενδιαφερόμενη είτε λόγω της παράνομης παρασκευής ναρκωτικών και ψυχοτρόπων ουσιών είτε λόγω άλλων σχετικών παραγόντων όπως είναι η γεωγραφική εγγύτητα με χώρες που παράγουν ναρκωτικά ή ουσίες αυτού του είδους 7

ότι η Επιτροπή αναλαμβάνει να αναπτύξει επαφές αυτού του είδους με ορισμένες χώρες 7 ότι, επομένως, οι πίνακες στα παραρτήματα ΙΙ και ΙΙΙ του παρόντος κανονισμού πρέπει σταδιακά να συμπληρώνονται στα μέτρο που οι επαφές αυτές καταλήγουν σε συγκεκριμένα αποτελέσματα 7

ότι είναι αναγκαία η κατάρτιση υποδείγματος για κάθε ατομική άδεια εξαγωγής καθώς και λεπτομερών κανόνων όσον αφορά τη χρήση του και τη θέσπιση περαιτέρω κανόνων όσον αφορά την εφαρμογή του συστήματος παροχής γενικώς ατομικής άδειας το οποίο προβλέπεται για ορισμένες εξαγωγές ουσιών των κατηγοριών 2 και 3 7

ότι η Κοινότητα θα πρέπει να εφαρμόσει την απόφαση, που ελήφθη από την Επιτροπή Ναρκωτικών (ΕΝ) των Ηνωμένων Εθνών τον Απρίλιο 1992, να συμπεριλάβει τις ουσίες σαφρόλη, πιπερονάλη και ισοσαφρόλη στον πίνακα Ι του παραρτήματος της Σύμβασης των Ηνωμένων Εθνών του 1988 κατά της παράνομης εμπορίας ναρκωτικών και ψυχοτρόπων ουσιών, μεταφέροντας τις εν λόγω ουσίες από την κατηγορία 2 στην κατηγορία 1 του παραρτήματος του βασικού κανονισμού και για λόγους σαφήνειας είναι σκόπιμο να αντικατασταθεί το παράρτημα αυτό 7 ότι η απόφαση βασίστηκε στο ότι τα χαρακτηριστικά των εν λόγω ουσιών ομοιάζουν πολύ με εκείνα των ουσιών που ήδη περιέχονται στον πίνακα Ι όπως επίσης με εκείνα της κατηγορίας 1 της τελικής έκθεσης της ομάδας δράσης για τα χημικά προϊόντα (CATF), και τα μέλη της CATF που εκπροσωπήθηκαν στην Επιτροπή Ναρκωτικών συμφώνησαν απολύτως ότι η απόφαση ήταν ένα εξαιρετικό μέτρο για το διεθνές εμπόριο το οποίο δεν θα αποτελούσε προηγούμενο σε σχέση με άλλες πιθανές διαφοροποιήσεις που θα αφορούσαν την ταξινόμηση σύμφωνα με την έκθεση CATF 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Πρόδρομων Ουσιών για Ναρκωτικά,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Εξαιρέσεις από την απαίτηση καταχώρησης για διαβαθμισμένες ουσίες που αναφέρονται στην κατηγορία 3

1. Επιχειρηματίες ασχολούμενοι με την εξαγωγή διαβαθμισμένων ουσιών που περιλαμβάνονται στην κατηγορία 3 του παραρτήματος του βασικού κανονισμού, εξαιρούνται από την απαίτηση καταχώρησης η οποία επιβάλλεται από το άρθρο 2α παράγραφος 2 του κανονισμού αυτού, εφόσον το άθροισμα των ποσοτήτων στο οποίο ανέρχονται οι εξαγωγές τους κατά τη διάρκεια του προηγουμένου ημερολογιακού έτους (1 Ιανουαρίου - 31 Δεκεμβρίου) δεν υπερβαίνει τις ποσότητες που καθορίζονται στο παράρτημα Ι του παρόντος κανονισμού. Αν όμως σημειωθεί υπέρβαση των ποσοτήτων αυτών κατά το τρέχον ημερολογιακό έτος, η απαίτηση καταχώρησης εφαρμόζεται αμέσως.

2. Σε περίπτωση μείγματος κατά την έννοια του άρθρου 1 παράγραφος 2 στοιχείο α) πρώτη περίπτωση του βασικού κανονισμού, στο οποίο περιέχονται ουσίες περιλαμβανόμενες στην κατηγορία 3, οι επιχειρηματίες απαλλάσσονται από την απαίτηση καταχώρησης που αναφέρεται στην παράγραφο 1 του παρόντος άρθρου, εφόσον η ποσότητα της περιεχόμενης στο μείγμα διαβαθμισμένης ουσίας δεν υπερβαίνει, κατά τη διάρκεια του προηγούμενου ημερολογιακού έτους, τις ποσότητες που αναφέρονται στην παράγραφο 1 του παρόντος άρθρου. Αν όμως σημειωθεί υπέρβαση των ποσοτήτων αυτών κατά το τρέχον ημερολογιακό έτος, η απαίτηση καταχώρησης πρέπει να εκτελεστεί αμέσως.

3. Προκειμένου να δημιουργηθεί μητρώο καταχωρήσεων οι επιχειρηματίες των οποίων οι εξαγωγές των ουσιών της κατηγορίας 3 κατά τη διάρκεια του έτους 1992 έχουν ξεπεράσει τις ποσότητες που καθορίζονται στο παράρτημα Ι, και οι οποίοι σκοπεύουν να συνεχίσουν την εξαγωγή τέτοιων ουσιών, απαιτείται να δηλωθούν στις αρμόδιες αρχές και να δώσουν τις πληροφορίες που αναφέρονται στο άρθρο 2α παράγραφος 2 του βασικού κανονισμού, μέχρι τις 31 Ιανουαρίου 1993.

Άρθρο 2

Ειδικές απαιτήσεις εξαγωγής για ουσίες κατηγορίας 2

Σύμφωνα με το άρθρο 5 παράγραφος 2 του βασικού κανονισμού, οι εξαγωγές διαβαθμισμένων ουσιών κατηγορίας 2 που αναφέρονται στο παράρτημα 2 του παρόντος κανονισμού υπόκεινται, κατ' αναλογίαν, στις διατάξεις του άρθρου 4 του βασικού κανονισμού, εφόσον οι εν λόγω ουσίες προορίζονται για κάποιον επιχειρηματία εγκατεστημένο σε χώρα που περιλαμβάνεται σ' αυτό το παράρτημα.

Άρθρο 3

Ειδικές απαιτήσεις εξαγωγής για ουσίες της κατηγορίας 3

Με την επιφύλαξη ειδικότερων απαιτήσεων που θα καθοριστούν βάσει συμφωνιών με ενδιαφερόμενες χώρες, οι εξαγωγές διαβαθμισμένων ουσιών κατηγορίας 3 υπόκεινται στις διατάξεις του άρθρου 4 του βασικού κανονισμού, εφόσον οι ουσίες αυτές προορίζονται για κάποιον επιχειρηματία εγκατεστημένο σε χώρα που περιλαμβάνεται στο παράρτημα ΙΙΙ του παρόντος κανονισμού όσον αφορά τη συγκεκριμένη ουσία, σύμφωνα με το άρθρο 5α παράγραφος 2 του βασικού κανονισμού και δεν μπορεί να χορηγηθεί γενική ατομική άδεια σύμφωνα με την παράγραφο 3 του εν λόγω άρθρου.

Άρθρο 4

Υπόδειγμα άδειας εξαγωγής

1. Η άδεια εξαγωγής που αναφέρεται στο άρθρο 4 του βασικού κανονισμού συντάσσεται στο έντυπο, υπόδειγμα του οποίου παρατίθεται στο παράρτημα ΙV του παρόντος κανονισμού, και πρέπει να χρησιμοποιείται όπως προβλέπουν οι σχετικοί κανόνες. Το έντυπο τυπώνεται σε μία ή περισσότερες επίσημες γλώσσες της Κοινότητας. Οι άδειες εξαγωγής συντάσσονται σε μία από αυτές τις γλώσσες και συμφώνως με την εσωτερική νομοθεσία του κράτους εξαγωγής 7 αν είναι χειρόγραφες συμπληρώνονται με μελάνι και κεφαλαία γράμματα.

2. Τα έντυπα άδειας εξαγωγής είναι σχήματος Α4. Φέρουν έντυπη κυματοειδή διάταξη συμπλέκτων γραμμών που καθιστά εμφανή οποιαδήποτε παραποίηση με μηχανικά ή χημικά μέσα.

3. Τα κράτη μέλη διατηρούν το δικαίωμα να εκτυπώνουν τα έντυπα της άδειας εξαγωγής με ίδια μέσα ή να αναθέτουν την εκτύπωση σε τυπογραφεία εγκεκριμένα από αυτά. Στην τελευταία περίπτωση, κάθε έντυπο της άδειας εξαγωγής πρέπει να περιλαμβάνει τα στοιχεία αυτής της έγκρισης. Επιπλέον, το έντυπο της άδειας εξαγωγής πρέπει να φέρει το όνομα και τη διεύθυνση του τυπογραφείου ή ένδειξη με την οποία μπορεί να προσδιοριστεί το τυπογραφείο. Επίσης, πρέπει να φέρει έντυπο ή μη αύξονα αριθμό, ώστε να είναι δυνατή η αναγνώρισή του.

4. Η άδεια συντάσσεται σε τρία αντίγραφα αριθμημένα από το 1 έως το 3: Το υπ' αριθ. 1 αντίγραφο παραμένει στην εκδίδουσα την άδεια αρχή, το υπ' αριθ. 2 αντίγραφο συνοδεύει τα εμπορεύματα και πρέπει να επιδεικνύεται στο τελωνείο όπου η διασάφηση εξαγωγής κατατίθεται και στη συνέχεια στο τελωνείο του σημείου εξόδου της διαβαθμισμένης ουσίας από το τελωνειακό έδαφος της Κοινότητας και το υπ' αριθ. 3 αντίγραφο φυλάσσεται από τον επιχειρηματία στον οποίο έχει χορηγηθεί η άδεια. Επιπλέον αντίγραφα μπορούν να παρέχονται εφ' όσον αυτό ζητείται.

Άρθρο 5

Γενική ατομική άδεια

1. Οι αιτούμενες γενική ατομική άδεια σύμφωνα με το άρθρο 5 παράγραφος 3 και το άρθρο 5α παράγραφος 3 του βασικού κανονισμού, διαβιβάζουν στις αρμόδιες αρχές τα ακόλουθα:

α) πληροφορίες όσον φορά την επαγγελματική ιδιότητα και εμπειρία στον τομέα που καλύπτεται από τον παρόντα κανονισμό καθώς επίσης, στην περίπτωση νομικού προσώπου, το όνομα, την επαγγελματική ιδιότητα και εμπειρία στον εν λόγω τομέα, του διευθυντή ή του προσώπου που είναι υπεύθυνο για την τήρηση των διατάξεων του παρόντος κανονισμού κατά την εξαγωγή διαβαθμισμένων ουσιών 7

β) πληροφορίες, σε συνοπτική μορφή, όσον αφορά τις εξαγωγικές εμπορικές συναλλαγές των εν λόγω διαβαθμισμένων ουσιών, που πραγματοποιήθηκαν κατά το δωδεκάμηνο το οποίο προηγείται της ημερομηνίας υποβολής της αίτησης. Για κάθε ουσία αναφέρονται ο συνολικός αριθμός συναλλαγών και οι εξαχθείσες ποσότητες σε κάθε χώρα για την οποία απαιτείται άδεια εξαγωγής 7

γ) πληροφορίες για τα μέτρα που ελήφθησαν προκειμένου να αποτραπεί η διοχέτευση διαβαθμισμένων χημικών ουσιών στην παράνομη παραγωγή ναρκωτικών και ψυχοτρόπων ουσιών και, ειδικότερα, τα μέτρα βάσει του άρθρου 3 του βασικού κανονισμού.

2. Με την επιφύλαξη εφαρμογής τεχνικών μέτρων κατασταλτικού χαρακτήρα η άδεια η οποία αναφέρεται στην παράγραφο 1, αναστέλλεται ή ανακαλείται δυνάμει του άρθρου 5 παράγραφος 3 και του άρθρου 5α παράγραφος 3 του βασικού κανονισμού, ή δεν χορηγείται, ιδίως εφόσον:

α) υπάρχουν βάσιμες υπόνοιες ότι οι πληροφορίες που παρέχονται κατ' εφαρμογή της παραγράφου 1 είναι εσφαλμένες 7

β) υπάρχουν βάσιμες υπόνοιες ότι τα λαμβανόμενα μέτρα δεν επαρκούν προκειμένου να παρεμποδίσουν τη διοχέτευση διαβαθμισμένων στην παράνομη παραγωγή ναρκωτικών και ψυχοτρόπων ουσιών ή λόγοι που οδηγούν στο ότι ο επιχειρηματίας ή το υπεύθυνο πρόσωπο, στην περίπτωση νομικού προσώπου, δεν παρέχουν επαρκή εχέγγυα όσον αφορά τον κίνδυνο διοχέτευσης των ουσιών.

3. Παρά την ύπαρξη της άδειας που αναφέρεται στην παράγραφο 1, ατομικές, πράξεις εξαγωγής που πραγματοποιούνται υπό την κάλυψη αυτής της άδειας μπορούν αν απαγορεύονται από τις αρμόδιες αρχές σύμφωνα με το άρθρο 6 παράγραφος 2 του βασικού κανονισμού.

4. Με την επιφύλαξη των υποχρεώσεων που προβλέπονται στο άρθρο 2 του βασικού κανονισμού, ο κάτοχος της αναφερόμενης στην παράγραφο 1 άδειας υπέχει τις ακόλουθες υποχρεώσεις:

α) αναγράφει τον αριθμό της εν λόγω άδειας σε κάθε σχετική τελωνειακή διασάφηση εξαγωγής 7

β) καταχωρεί τον εν λόγω αριθμό στις καταστάσεις που αναφέρονται στο άρθρο 2 παράγραφος 3 του βασικού κανονισμού το αργότερο μέχρι τη στιγμή που η αποστολή του εμπορεύματος αναχωρεί από τις εγκαταστάσεις του προμηθευτή με σκοπό την εξαγωγή του 7

γ) σε περίπτωση που η εκ των προτέρων έκδοση άδειας εισαγωγής από τη χώρα προορισμού αποτελεί απαίτηση για την έκδοση της άδειας εξαγωγής, πρέπει εκτός από τον αριθμό άδειας να περιληφθεί και ο αριθμός (αν υπάρχει), της άδειας εισαγωγής που εκδόθηκε από την χώρα προορισμού, καθώς και ο τόπος και η ημερομηνία έκδοσής της. Αντίγραφο της εν λόγω άδειας φυλάσσεται σύμφωνα με το άρθρο 2 παράγραφος 4 του βασικού κανονισμού 7

δ) διασφαλίζει ότι, κατά την μεταφορά, η αποστολή συνοδεύεται διαρκώς από ένα αντίγραφο της άδειας που αναφέρεται στην παράγραφο 1 το οποίο υποβάλλεται στο τελωνείο του σημείου εξόδου από το τελωνειακό έδαφος της Κοινότητας και φυλάσσεται εκεί για χρονικό διάστημα τουλάχιστον τριών ετών από το τέλος του ημερολογιακού έτους κατά το οποίο πραγματοποιήθηκε η εξαγωγή 7

ε) υποβάλλει, στο τέλος κάθε τριμήνου, συγκεντρωτικές πληροφορίες σχετικά με τις πράξεις εξαγωγής που πραγματοποιήθηκαν με βάση την άδεια. Το περιεχόμενο της συγκεντρωτικής αυτής κατάστασης πρέπει να καθορίζεται λεπτομερώς από την αρμόδια αρχή του ενδιαφερόμενου κράτους μέλους και περιέχει, τουλάχιστον, πληροφορίες όσον αφορά τον αριθμό ενεργειών, τις ουσίες, τις ποσότητες και τις χώρες προορισμού. Σε περίπτωση που αυτές οι πληροφορίες δεν παρέχονται η άδεια μπορεί να αναστέλεται ή να ανακαλείται 7

στ) πληροφορεί την εκδίδουσα αρχή για οποιαδήποτε μεταβολή επέρχεται στις πληροφορίες που παρασχέθηκαν σύμφωνα με την παράγραφο 1 ή σχετικά με πληροφορίες που μπορεί να καθορίσθηκαν από την εν λόγω αρχή για τον ίδιο σκοπό.

5. Το έντυπο της γενικής ατομικής άδειας που αναφέρεται στην παράγραφο 1 πρέπει να συμφωνεί με τα χαρακτηριστικά που δίνονται στο παράρτημα V.

Άρθρο 6

Το παράρτημα του βασικού κανονισμού αντικαθίσταται από το ακόλουθο:

«ΠΑΡΑΡΤΗΜΑ >ΘΕΣΗ ΠΗΝΑΚΑ>

Τα άλατα των ουσιών που περιλαμβάνονται στην παρούσα κατηγορία, εφόσον υπάρχουν. >ΘΕΣΗ ΠΗΝΑΚΑ>

Τα άλατα των ουσιών που περιλαμβάνονται στην παρούσα κατηγορία, εφόσον υπάρχουν. >ΘΕΣΗ ΠΗΝΑΚΑ>

Τα άλατα των ουσιών που περιλαμβάνονται στην παρούσα κατηγορία, εκτός από το θειικό οξύ και το υδροχλωρικό οξύ, εφόσον υπάρχουν.»

Άρθρο 7

Ο παρών κανονισμός αρχίζει να ισχύει την 1η Ιανουαρίου 1993.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 21 Δεκεμβρίου 1992. Για την Επιτροπή

Christiane SCRIVENER

Μέλος της Επιτροπής

ΠΑΡΑΡΤΗΜΑ Ι

>ΘΕΣΗ ΠΗΝΑΚΑ>

ΠΑΡΑΡΤΗΜΑ ΙΙ

>ΘΕΣΗ ΠΗΝΑΚΑ>

ΠΑΡΑΡΤΗΜΑ ΙΙΙ

>ΘΕΣΗ ΠΗΝΑΚΑ>

ΠΑΡΑΡΤΗΜΑ IV

ΚΑΤΑ ΠΕΡΙΠΤΩΣΗ ΑΔΕΙΑ ΕΞΑΓΩΓΗΣ ΟΥΣΙΩΝ ΤΟΥ ΠΑΡΑΡΤΗΜΑΤΟΣ ΤΟΥ ΚΑΝΟΝΙΣΜΟΥ (ΕΟΚ) αριθ. 3677/90

>ΑΝΑΦΟΡΑ ΣΕ ΦΗΛΜ>

>ΑΝΑΦΟΡΑ ΣΕ ΦΗΛΜ>

>ΑΝΑΦΟΡΑ ΣΕ ΦΗΛΜ>

ΣΗΜΕΙΩΣΕΙΣ

1. Οι θέσεις 1, 3, 4 και 6 έως 18 πρέπει να συμπληρωθούν από τον αιτούντα κατά τη στιγμή της υποβολής της αίτησης. Εντούτοις, οι πληροφορίες που ζητούνται στις θέσεις 9 έως 12 και 17 είναι δυνατόν να παρασχεθούν μεταγενέστερα, εφόσον κατά τη στιγμή υποβολής της αίτησης τα στοιχεία δεν είναι γνωστά. Σε αυτή την περίπτωση, η πληροφορία για τη θέση 17 πρέπει να συμπληρωθεί το αργότερο μέχρι την κατάθεση της διασάφησης εξαγωγής και οι πληροφορίες των θέσεων 9 έως 12 πρέπει να συμπληρωθούν, το αργότερο στις τελωνειακές ή άλλες αρμόδιες αρχές του σημείου εξόδου από το κοινοτικό έδαφος πριν από τη φυσική αναχώρηση των προϊόντων.

2. Θέσεις 1, 4, 6 και 8: αναγράφονται πλήρη ονόματα και διευθύνσεις, καθώς επίσης και εμπορικές ονομασίες.

3. Θέση 6: αναγράφεται το πλήρες όνομα και η διεύθυνση όλων των επιχειρηματιών που αναμιγνύονται στην εξαγωγή, όπως του μεταφορέα, του πράκτορα, του εκτελωνιστή.

4. Θέση 8: αναγράφεται το πλήρες όνομα και η διεύθυνση του προσώπου ή της εταιρείας στην οποία παραδίδονται τα εμπορεύματα στη χώρα προορισμού (όχι κατ' ανάγκη του τελικού χάρτη).

5. Θέσεις 9 και 10: αναγράφεται το όνομα του λιμένα, του αεροδρομίου ή του σημείου της μεθορίου, κατά περίπτωση.

6. Θέση 11: αναφέρονται όλα τα χρησιμοποιούμενα μέσα μεταφοράς (π.χ. αυτοκίνητο, πλοίο, αεροπλάνο, σιδηρόδρομος κ.λπ.).

7. Θέση 12: παρέχονται όσο το δυνατόν περισσότερες λεπτομέρειες όσον αφορά το δρομολόγιο που θα ακολουθηθεί.

8. Θέσεις 13 και 14: αναγράφονται το όνομα της ουσίας και ο κωδικός ΣΟ, όπως αναφέρονται στο παράρτημα του βασικού κανονισμού.

9. Θέσεις 13α, β: προσδιορίζονται η συσκευασία και οι ουσίες με ακρίβεια (π.χ. 2 δοχεία των πέντε λίτρων το καθένα). Σε περίπτωση μειγμάτων αναγράφεται η εμπορική ονομασία και τα σχετικά στοιχεία όσον αφορά την ποσότητα.

10. Θέση 18:

- αναγράφεται, με κεφαλαία γράμματα, το όνομα του αιτούντος ή, όπου είναι απαραίτητο, του εξουσιοδοτημένου αντιπροσώπου του, ο οποίος υπογράφει την παρούσα αίτηση.

- η υπογραφή του αιτούντος ή του εξουσιοδοτημένου αντιπροσώπου του, σύμφωνα με τις προβλεπόμενες από το ενδιαφερόμενο κράτος μέλος διαδικασίες, σημαίνει ότι το ενδιαφερόμενο πρόσωπο δηλώνει πως όλες οι θέσεις της αίτησης είναι σωστά και πλήρως συμπληρωμένες. Με την επιφύλαξη της δυνατότητας εφαρμογής ποινικών διατάξεων, αυτή η δήλωση ισοδυναμεί με ανάληψη ευθύνης έναντι των διατάξεων που ισχύουν στις χώρες μέλη όσον αφορά:

- την ακρίβεια των πληροφοριών που παρέχονται με τη δήλωση,

- τη γνησιότητα κάθε συνημμένου εγγράφου και

- την τήρηση όλων των υποχρεώσεων που συνδέονται με την εξαγωγή διαβαθμισμένων ουσιών που περιλαμβάνονται στο παράρτημα του κανονισμού (ΕΟΚ) αριθ. 3677/90, όπως τροποποιήθηκε από τον κανονισμό (ΕΟΚ) αριθ. 900/92.

- Όταν η άδεια εκδίδεται με μηχανογραφικά μέσα, αυτή μπορεί να μην φέρει την υπογραφή του αιτούντος σ' αυτή τη θέση, εφόσον η σχετική αίτηση φέρει τέτοια υπογραφή.

ΠΑΡΑΡΤΗΜΑ V

Παρατηρήσεις σχετικά με την ανοικτή κατά περίπτωση άδεια για εξαγωγές ουσιών που περιλαμβάνονται στις κατηγορίες 2 και 3 του παραρτήματος του κανονισμού (ΕΟΚ) αριθ. 3677/90

1. Το έντυπο της ανοικτής κατά περίπτωση άδειας εξαγωγής είναι το ίδιο με αυτό που αναφέρεται στο παράρτημα IV.

2. Πρέπει να φέρει καθ' όλο το πλάτος της σελίδας τις λέξεις:

Licencia genιrica individual

Εben individuel eksporttilladelse

Offene Einzelgenehmigung

Ανοικτή κατά περίπτωση άδεια εξαγωγής

Open individual export authorization

Autorisation gιnιrale individuelle

Autorizzazione singola aperta all'esportazione

Individuele open vergunning

Autorizaηγo geral individual.

3. Μόνον οι θέσεις 1, 2, 5, 13 και 19 πρέπει να συμπληρώνονται. Η θέση 13 πρέπει να συμπληρώνεται με τον κατάλογο των διαβαθμισμένων ουσιών και των επιτρεπόμενων χωρών προορισμού.